OMS l-a declarat pe Moș Crăciun imun la Covid-19. Poate aduce cadouri liniștit.
Dr. Maria von Kerkhove, reprezentant OMS, a declarat că Moș Crăciun e imun la Covid și va aduce cadouri și anul acesta. "Am avut o conferință cu el și se simte foarte bine". "Mulți lideri mondiali ne-au spus că au relaxat măsurile, ca Moș Crăciun să poată aduce cadouri copiilor".
La o conferință de presă, OMS a fost întrebat de un jurnalist dacă Moș Crăciun va putea veni și anul acesta cu daruri, fiind "foarte bătrân și supraponderal", relatează The Guardian. Dr. Maria van Kerkhove, reprezentantă OMS în gestionarea Covid-19, a declarat: "Înțeleg grijile față de Moș Crăciun, mai ales fiind așa de bătrân…dar vă pot spune că Moș Crăciun e imun la virus. Am avut o conferință cu el și se simte foarte bine. Și doamna Crăciun e foarte bine, însă amândoi sunt cam ocupați, însă el e imun. Mulți lideri mondiali ne-au spus că au relaxat măsurile, ca Moș Crăciun să poată aduce cadouri copiilor".